Nenad Marasović
Nenad Marasović je savremeni hrvatski likovni umjetnik, rođen 16. juna 1954. godine u Zagrebu. Nakon gimnazije završava studij književnosti na Filozofskom fakultetu u Zagrebu 1985. godine. Potom je studirao na Univerzitetu za primijenjenu umjetnost (njemački Hochschule für angewandte kunst) u Beču. 1970-ih piše likovne kritike i recenzije u "Studentskom listu". Kraće vrijeme radi u zagrebačkim revijama Start i Svijet kao ilustrator. Osim slikarstva radi i grafički dizajn. Član je Hrvatskog društva likovnih umjetnika (HDLU) i Zajednice umjetnika Hrvatske. Nenad Marasović svoj slikarski pristup uglavnom gradi na klasičnom konceptu slike, oslanjajući se većinom na tradicionalne tehnike, kao i na prepoznatljive motive. Njegovo slikarstvo pokazuje i prodore savremenosti, uz slikarsku individualnost i snagu njegove autorske interpretacije. Po narudžbi je naslikao seriju motiva Zagreba. U umjetničkoj galeriju na Visu predstavlja i prodaje svoje mediteranske motive. Stvara umjetničke slike iz serije figuracije pod nazivom Mediteran u kojima pokazuje dalmatinske gradove. U ovoj slikarskoj seriji posvećenoj Mediteranu i njegovim mitskim krajolicima, uočljiva je ispunjenost vizuelnog bogatstva boje i svjetla, energije i ritma. Time Marasović slijedi onu slavnu i uvijek aktuelnu tradiciju kolorističkog i izražajnog mediteranskog pejzažnog slikarstva, s obiljem silovite, gestualne, materinske i čulne boje, ali onda unutar toga slikarstva i onaj posebni dio koji motive sažimlje, zgušnjava i u slikovnoj priči svodi na opće asocijativne znakove podneblja. Slike su slikane na platnu koje je uokvireno na drveni okvir, koji je također oslikan i daje 3D dojam slikama zbog mutnih 3D boja na okviru. Slike kojima je ispunjen prostor daju posebnu toplinu i otvorene su i vesele. Okviri nisu baš precizno izrađeni i nisu baš milimetarski savršeno spojeni. Usljed sušenja se znaju raširiti, ali to daje poseban dojam njegovim slikama. Ostavlja dojam jednostavnosti i topline doma.